**ОБАВЕШТЕЊЕ У ВЕЗИ СА ПОЛАГАЊЕМ ПРАКТИЧНОГ ДЕЛА СТРУЧНОГ ИСПИТА ЗА ТУРИСТИЧКОГ ВОДИЧА**

 Обавештавамо кандидате да ће се полагање практичног дела стручног испита за туристичког водича одржати у следећим терминима:

 I термин: 15. и 16. април 2024. године, са почетком у 8,00h;

 II термин: 17. и 18. април 2024. године, са почетком у 8,00h;

 III термин: 23. и 24. април 2024. године, са почетком у 8,00h.

 Трошкови полагања практичног дела стручног испита за **туристичког водича** износе **12.590,00 динара.**

 Подаци за уплату трошкова полагања:

 Сврха уплате: полагање практичног дела стручног испита за туристичког водича

 Прималац: СП „ЛАСТА” АД БЕОГРАД, Аутопут Београд – Ниш бр. 4, Београд

 Износ: 12.590,00

 Рачун примаоца: **105-4728-07**

 Позив на број: за термин 15. и 16. април **24005**, за термин 17. и 18. април **24006,** за термин 23. и 24. април **24007**.

 Уплату трошкова полагања практичног дела стручног испита за туристичког водича кандидати су дужни да изврше најкасније до почетка путовања и да **доказ о извршеној уплати понесу на дан поласка на путовање.**

 Kандидати треба да дођу **са важећом личном картом, односно пасошем најмање 30 минута пре заказаног поласка, испред пословнице туристичке агенције ,,Ластаˮ, улица Савски трг 1а, Београд.** Пре поласка на пут кандидати ће доказ о уплати доставити у пословницу туристичке агенције и том приликом потписати уговор о путовању.

 Кандидати су дужни да своје одевање ускладе са правилима које важе за посете верским објектима.

 Такође, напомињемо да је кандидатима строго забрањено напуштање групe за време трајања практичног дела стручног испита. У супротном сматраће се да је кандидат одустао од започетог полагања и да испит није положио.

 Указујемо да због специфичности организације полагања практичног дела стручног испита **не постоји могућност померања утврђеног термина по објављивању распореда кандидата.**